Laugardaginn 22. júní verður fjalla - og skemmtihlaupið Þrístrendingur haldið í fjórða sinn . Þarna verður ekki keppt við tímann heldur miklu frekar keppst við að njóta dagsins og félagsskaparins . Hlaupið er öllum opið og þátttakendur velja alveg sjálfir hvort þeir hlaupa alla leiðina eða bara einn eða tvo áfanga af þremur . Þetta verður sem sagt afar óformlegt og galopið hlaup , og um leið skemmtileg hlaupaæfing og tilbreyting frá daglegu amstri . TímasetningLaugardagur 22. júní 2013 - Kl. 10:30 fyrir þá sem telja sig hægfara - Kl. 11:00 fyrir þá sem telja sig ekki hægfara StaðsetningKleifar í Gilsfirði ( upphaf og endir ) . Annar áfangi : Hestagata Þriðji áfangi : Vegur , slóðar , vegleysur Leiðin er öll greiðfær fyrir gangandi fólk og hefur verið farin á fjallahjólum Aðstandendur Aðstandendur hlaupsins eru allir þeir sem taka þátt í því , en þó aðallega frændurnir Dofri Hermannsson frá Kleifum í Gilsfirði og Stefán Gíslason frá Gröf í Bitrufirði . Leiðin liggur einmitt um æskuslóðir þessara frænda . Hlaupaleiðin : Fyrsti áfangi ( Steinadalsheiði ) Hlaupið skiptist í þrjá áfanga , enda er farið um þrjá fjallvegi , þrjár sýslur , þrjá firði og þrjár strendur ( eins og nafnið bendir til ) . Hlaupið hefst á hlaðinu á Kleifum í Gilsfirði laugardaginn 22. júní eins og fyrr segir . Þeir sem telja sig frekar hægfara leggja af stað kl. 10:30 , en þeir sem telja sig fljótari í förum leggja af stað kl. 11:00 . Frá Kleifum er hlaupið sem leið liggur eftir veginum norður yfir Steinadalsheiði . Í ljósi reynslunnar má ætla að allir verði komnir að Stóra-Fjarðarhorni um kl. 13:00 . Þar verður áð og stefnt að því að allir leggi samtímis upp í næsta áfanga . Hlaupaleiðin : Annar áfangi ( Bitruháls ) Frá Stóra-Fjarðarhorni liggur leiðin upp hlíðina um þúfur og móa þar til komið er á gamla hestagötu . Henni er fylgt upp á Bitruháls , sem fer mest í u.þ.b. 380 hæð í svonefndum Skörðum , og áfram niður með Grafargili að bænum Gröf , þar sem Arnheiður húsfreyja og Rögnvaldur bóndi taka á móti hópnum með kaffi og pönnukökum . Leiðin suður dalinn ( það er alltaf talað um að fara suður Krossárdal þó að leiðin liggi í raun í vestur ) fer mest í 240 m hæð við Krossárvatn . Ekki er ósennilegt að flestir verði komnir að Kleifum um kl. 17:00 . Að hlaupi loknu verður safnast saman á Kleifum og þaðan er ekki svo ýkja langt í sundlaug og heitan pott á Reykhólum ef vilji er fyrir hendi . Smáa letriðÞeir sem taka þátt í hlaupinu gera það á eigin ábyrgð .